Pielikums Nr. 6

Sadarbības līgumam

par portfeļgarantiju komersantu

kreditēšanas veicināšanai

(4.kārtas atlase)

**Finansētāja pārskata paraugs un apraksts**

1. **Atskaites sagatavošanas un sūtīšanas kārtība**

1.1. Atskaite tiek sagatavota elektroniskā formā XML formātā un iesniegta 1 (vienu) reizi mēnesī atbilstoši Līguma 9.sadaļā “Pārskatu iesniegšana” noteiktajai kārtībai.

1. **Atskaites faila satura un nosaukuma formāts**

Faila nosaukuma formāts ir **KRGggmmddnnnnnn.xml**:

**ggmmdd** – faila sagatavošanas datums;

**nnnnnn** – unikāls faila numurs faila sagatavošanas dienā.

1. **Atskaites faila saturs**

3.1. Atskaites faila saturu veido atbilstoši Latvijas Bankas noteikumiem "Noteikumi par elektronisko informācijas apmaiņu ar Latvijas Banku" ar valsts galvojumu programmu saistīto iekļauto ziņu saņemšanas faila struktūrai. Atskaites failā iekļauta informācija par visām saistībām, kurām piesaistīta Altum garantija:

3.1.1. Finansētāja nosaukums;

3.1.2. Saistību skaits, kurām izsniegta Garantija;

3.1.3. Informācija par katrām saistībām, par kurām izsniegta Garantija:

1. Komersanta nosaukums/Klienta vārds uzvārds (statuss: aizņēmējs; jānorāda visi solidārie klienti);
2. Garantijas programmas veids;
3. Uzņēmuma reģistrācijas numurs/Personas kods (visi solidārie klienti);
4. Saistību sākuma datums;
5. Līgumā noteiktais saistību beigu datums;
6. Klienta saistību mērķis;
7. Saistību veids;
8. Saistību valūta;
9. Atlikuma valūta;
10. Amortizācijas tips;
11. Maksājuma periodiskums;
12. Līgumā noteiktais klienta saistību apjoms;
13. Faktiskais saistību atlikuma apjoms uz attiecīgā kalendārā mēneša pēdējās dienas datumu;
14. Kavētā pamatsumma uz attiecīgā kalendārā mēneša pēdējās dienas datumu;
15. Kavētā procentu summa uz attiecīgā kalendārā mēneša pēdējās dienas datumu;
16. Kavētās pamatsummas un kavētās procentu summas valūta;
17. Kavējuma dienu skaits uz attiecīgā kalendārā mēneša pēdējās dienas datumu;
18. Klienta saistību statuss;
19. Vispārīgo ziņu identifikators Latvijas Bankas Kredītu reģistrā (Finansētāja piešķirtais identifikators);
20. Klienta saistību vērtības samazinājuma veids (ja piemērojams);
21. Kredīta saistību neizpildes statuss;
22. Klienta saistību neizpildes novērtējums;
23. Klienta saistību statusa pazīme;
24. Klienta saistību statusa izmaiņu datums;
25. Finansējuma pieejamības datums;
26. Klienta reģistrācijas numurs;
27. Personas pazīme;
28. Rezidenta pazīme;
29. Atskaites gads un mēnesis;
30. Saistību skaits atskaitē.

3.2. Ja ziņas par saistībām, kurām piesaistīta Altum garantija, netiek sniegtas Kredītu reģistram, tad atskaites faila saturs tiek papildināts ar informāciju par šādām citām saistībām, to saturu veidojot identisku 3.1. punktā minētajiem nosacījumiem un piemērojot, ciktāl tas iespējams, Latvijas Bankas noteikumus "Kredītu reģistra noteikumi".