Aizliegtās nozares un darbības

1. Aizliegta ir:
   1. nelikumīgu saimniecisko darbību finansēšana jebkurā nozarē, t.i. visa veida ražošanas, tirdzniecības vai citas darbības, kas nav likumīgas saskaņā ar Latvijas Republikas normatīvajiem aktiem vai noteikumiem attiecībā uz šādu ražošanu, tirdzniecību vai darbību;
   2. pētniecības, izstrādes vai tehniskā aprīkojuma finansēšana NACE 72.10. – 72.20. nozarēs, ja projekts ir saistīts ar cilvēku klonēšanu pētniecības vai ārstnieciskos nolūkos vai ģenētiski modificētiem organismiem (“ĢMO”);
   3. pētniecības, izstrādes vai tehniskā aprīkojuma finansēšana NACE 58.21-58.29 un 62.01-63.99 nozarēs, ja projekts ir saistīts ar elektronisko datu programmām vai risinājumiem kuru:

* mērķis ir atbalstīt kādu no darbībām, kas ietverta iepriekšminētajās ierobežotajās nozarēs, interneta azartspēles un tiešsaistes kazino vai pornogrāfija, vai
* nolūks ir radīt iespēju nelikumīgi iekļūt elektronisko datu tīklos vai lejupielādēt elektroniskos datus.
  1. lauksaimniecības produktu pārstrādes[[1]](#footnote-1) un tirdzniecības nozarē[[2]](#footnote-2) strādājošam uzņēmumam, ja:
* ja atbalsta summa ir noteikta, pamatojoties uz šādu produktu, kurus attiecīgais uzņēmums iepircis no primārajiem ražotājiem vai laidis tirgū, cenu vai daudzumu;
* ja atbalstu piešķir ar nosacījumu, ka to daļēji vai pilnībā nodod primārajiem ražotājiem.
  1. darbību, kas saistītas ar eksportu uz trešām valstīm vai dalībvalstīm, tas ir, atbalstu, kas tieši saistīts ar eksportētajiem daudzumiem, izplatīšanas tīkla izveidi un darbību vai citiem kārtējiem izdevumiem, kas saistīti ar eksporta darbībām, finansēšana;
  2. darbību finansēšana, kur atbalstu piešķir ar nosacījumu, ka importa preču vietā tiek izmantotas vietējās preces.
  3. zemes iegādes finansēšana, ja summa pārsniedz 10 % no garantētās Finanšu pakalpojuma summas vai attiecībā uz pamestām teritorijām un bijušajām rūpniecības teritorijām, kurās ir ēkas, līdz 15 % no garantētās Finanšu pakalpojuma summas;
  4. Eiropas Savienības fondu projektu līdzfinansēšana, tai skaitā priekšfinansēšana;
  5. darbību finansēšana, kuras uzskatāmas par faktiski pabeigtām vai pilnībā īstenotām, pirms ir iesniegts pieteikums atbalsta programmas finansējuma saņemšanai;
  6. esošu vai jaunu saistību dzēšanas, tai skaitā parāda procentiem finansēšana.

1. Aizliegto nozaru saraksts:

|  |  |  |
| --- | --- | --- |
| **Nr. p.k.** | **Nozare** | **NACE kods** |
|  | Akvakultūra un zivsaimniecības primārā ražošana | A (03.-03.22) |
|  | Lauksaimniecības produktu primārā ražošana | A (01.10-01.64) |
|  | Ieroču un munīcijas tirdzniecība | * 47.81, ja ir ieroču un munīcijas tirdzniecība. |
|  | Tabakas izstrādājumu ražošana un tirdzniecība[[3]](#footnote-3) | * C (12.00), * G (46.21; 46.35, 47.26, 46.39 un 47.81, ja ir alkohola tirdzniecība) |
|  | Alkohola ražošana un tirdzniecība[[4]](#footnote-4) | * C (11.01-11.05), * G (46.17; 46.34; 46.39; 47.25; un 47.81, ja ir alkohola tirdzniecība), * I (56.30). |
|  | Azartspēles un derības | R (92.00) |
|  | Finanšu un apdrošināšanas darbības | K (64.00-66.30) |
|  | Operācijas ar nekustamo īpašumu | L (68.00-68.32) |

|  |  |
| --- | --- |
|  |  |

1. Papildus aizliegta ir nozaru un darbību, kas noteiktas Eiropas Parlamenta un Padomes 2021. gada 24. jūnija Regulas (ES) Nr. 2021/1058 par Eiropas Reģionālās attīstības fondu un Kohēzijas fondu 7. panta 1. punktā, finansēšana:
   1. kodolelektrostaciju dezekspluatāciju vai būvniecība;
   2. investīcijas ar mērķi panākt to siltumnīcefekta gāzu emisiju samazināšanu, kuras rodas no Direktīvas 2003/87/EK I pielikumā uzskaitītajām darbībām;
   3. investīcijas lidostu infrastruktūrā;
   4. investīcijas atkritumu apglabāšanai poligonos;
   5. investīcijas atkritumu atliku apstrādes iekārtu jaudas palielināšanā;
   6. investīcijas, kas saistītas ar fosilo kurināmo ražošanu, transportēšanu, apstrādi, izplatīšanu, glabāšanu vai sadedzināšanu[[5]](#footnote-5).

1. lauksaimniecības produktu pārstrāde ir jebkura darbība ar lauksaimniecības produktu, kuras rezultātā tiek iegūts produkts, kurš arī ir lauksaimniecības produkts, izņemot saimniecībā veiktas darbības, kas vajadzīgas, lai dzīvnieku vai augu produktu sagatavotu pirmajai pārdošanai; [↑](#footnote-ref-1)
2. lauksaimniecības produktu tirdzniecība” ir turēšana vai izlikšana pārdošanai, piedāvāšana pārdošanai, piegāde vai jebkāda cita veida laišana tirgū, izņemot primārā ražotāja veikto pirmo pārdošanu tālākpārdevējiem vai pārstrādātājiem un darbības, lai sagatavotu produktu šādai pirmajai pārdošanai; primārā ražotāja veiktu pārdošanu galapatērētājiem uzskata par tirdzniecību, ja tā notiek šim nolūkam paredzētās atsevišķās telpās. [↑](#footnote-ref-2)
3. Ar portfeļgarantiju nav atbalstāmas darbības, kas saistītas ar tabakas ražošanu un tirdzniecību [↑](#footnote-ref-3)
4. Ar portfeļgarantiju nav atbalstāmas darbības, kas saistītas ar alkohola ražošanu un tirdzniecību [↑](#footnote-ref-4)
5. izņemot: i)tādu apkures sistēmu, kas tiek kurinātas ar cietu fosilo kurināmo (oglēm, kūdru, lignītu un degslānekli), aizstāšanu ar gāzes apkures sistēmām, nolūkā jaunināt centralizētās siltumapgādes un aukstumapgādes sistēmas uz efektīvas centralizētās siltumapgādes un aukstumapgādes statusu, kā definēts Direktīvas 2012/27/ES 2. panta 41. punktā; jaunināt koģenerācijas stacijas uz augstas efektivitātes koģenerācijas statusu, kā definēts Direktīvas 2012/27/ES 2. panta 34. punktā, investēt dabasgāzes katlos un apkures sistēmās mājokļos un ēkās, ar tiem aizstājot iekārtas, kurās izmanto ogles, kūdru, lignītu vai degslānekli; vai ii)investīcijas gāzes pārvades un sadales tīklu paplašināšanā un pārprofilēšanā, pārveidē vai pielāgošanā, ar noteikumu, ka ar šādu investīciju palīdzību tīkli sistēmai varētu pievadīt tādas atjaunojamas un mazoglekļa gāzes kā ūdeņradi, biometānu un sintēzes gāzi, kā arī aizstāt cieta fosilā kurināmā iekārtas; vai iii)investīcijas: tīrajos transportlīdzekļos, kā tie definēti Eiropas Parlamenta un Padomes Direktīvā 2009/33/EK (22), sabiedriskiem mērķiem; un transportlīdzekļos, gaisa kuģos un kuģos, kas ir konstruēti un izgatavoti vai pielāgoti civilās aizsardzības dienestu un ugunsdzēsības dienestu vajadzībām. [↑](#footnote-ref-5)